GiliGold/VAD_KnessetCorpus huggingface dataset:
מירי רגב: לגבי הסוגיה של זכיינים, סיכמתי את זה.
מירי רגב: אני מבקשת שתהיה לנו פה הצעת חוק ואת העקרונות שלה יגבש היועץ המשפטי של הוועדה, הצעת חוק מסודרת, לכל סוגיה של הפעלת הזכיינים, מי מקבל ממי, כמה מקבלים, מה הגבולות ומה הפיקוח בעניין הזה.
מירי רגב: זה נושא שאני רוצה לעשות אותו כמה שיותר מהר.
מירי רגב: הדבר השלישי שאני מבקשת זה החזקת החופים.
מירי רגב: אני מקבלת פה מה שאמר מרדכי, שיש רשויות שעליהן יש נטל מאוד כבד של ציבור במדינה שמגיע אליהן וצריך לשפות אותן.
מירי רגב: בעניין הזה צריך לפנות בצורה מסודרת לשר האוצר כדי לשפות את ראשי הערים והמועצות הרלוונטיים לטובת החזקת החופים, כדי שאזרחי המדינה יוכלו להיכנס במחיר סביר.
מירי רגב: פה בעניין הזה גם דב וגם תמר, אני קוראת לכם להצטרף, שזו לא תהיה קריאה רק שלי כיושבת ראש הוועדה, אלא גם אתם, בפייסבוק ובכל הרשת החברתית, שר האוצר הוא לא עכשיו חלק נעלם מזה, גם הוא צריך לתת, להכניס יד לכיס ולתת לטובת אזרחי המדינה.
מירי רגב: אי אפשר לשים את זה רק אצל ראשי הערים ורק אצל ראשי המועצות ורק אצל שר הפנים.
מירי רגב: גם שר האוצר יכול וצריך להגיד כמה כסף הוא שם לטובת זה שאזרחי המדינה יוכלו לבלות במקום כמעט בצורה חינמית.
<קריאה: - - - רק שהוא יאשר לשלם.
מירי רגב: אתה מבלבל בין זה לזה.
מירי רגב: אנחנו מדברים על החזקת החוף אז עכשיו הוא מדבר על מצילים.
<קריאה: אני מדבר עכשיו על חיי אדם, זה הכי חשוב.
מירי רגב: הסיכום הנוסף הוא שאני מבקשת שתצא הנחיה ברורה של משרד הפנים על 7 מטר מקו הגאות, שלא יהיו שם, לא כיסאות ולא שמשיות ולא מיטות ומתקנים אחרים.
<מאיה יעקובס: דיברנו על 15 ואז הם יורידו אותנו ל-7 ונתקזז על 7, אבל 15 זה - - -
<קריאה: מרווח משא ומתן.
מירי רגב: לא, אבל יש מקומות שכל רצועת החוף זה 15.
מירי רגב: אני רוצה ללכת על 7 ומי שלא יעשה, אז צריך לטפל בו בצורה חמורה.
<קריאה: ושהפיקוח יאכוף את זה.
מירי רגב: נכון, זה התפקיד של הפיקוח.
מירי רגב: הפיקוח צריך לאכוף את זה, לא אתם.
מירי רגב: אתם צריכים להרים טלפון לפיקוח, לרשום מתי הרמתם אליו טלפון ומרגע זה זו לא הבעיה שלכם, זו הבעיה של מי שמקבל כסף כדי להיות אחראי על החופים.
<קריאה: מאה אחוז, הם בהפסקה תמיד.
מירי רגב: אז מי שבטח אחראי לו גם כן, הוא לא יהיה בהפסקה.
מירי רגב: על האלכוהול ואלימות ופיקוח, אני מבקשת מכתב לשר לביטחון פנים ולמפכ"ל, שאני נדהמת לשמוע שהפיקוח בחופי הים נעשה בתשלום.
מירי רגב: זה חלק מעבודתו של שוטר.
<יצחק מנשי: זה לא מה שאמרנו פה.
<תומר רוזנר: אמרת שיש שוטרים בשכר.
<יצחק מנשי: לא אנחנו, אבל.
מירי רגב: אבל אנחנו לא אמרנו שיש אירוע.
<תומר רוזנר: רגע, אבל זה נכון או לא נכון?
<תומר רוזנר: הוא אומר שזה לא נכון.
מירי רגב: אז אני מבקשת לוודא, לקראת הקיץ, שמשטרת ישראל מבצעת את הסיורים שלה גם לאורך החופים כדי לשמור על הסדר בחופי הים ועל הביטחון האישי של האזרחים, ושזה לא יהיה בשכר.
מירי רגב: שכר זה אירועים על החוף, זה משהו אחר.
מירי רגב: שוטרים צריכים להיות בנוכחות גם בחופים לא שבמסגרת שוטרים בשכר.
מירי רגב: והדבר האחרון, אנחנו נקדם את שני החוקים שאמרנו, מעבר לחוק שהוועדה תביא על הזכיינים ועל הזה, כי אני רואה שהרגולטור, משרד הפנים, לא ביצע את תפקידו עד היום כיאה, ולכן אנחנו ניכנס לזה.
מירי רגב: ואני בטוחה שהשר גדעון סער יירתם לעניין הזה.
מירי רגב: בטוחה במאה אחוז שהוא יירתם לעניין הזה, כי לא יכול להיות מצב שחברות שעובדות בשירות העיריות לוקחות כזה מחיר מהזכיינים ואז הזכיינים מגלגלים את זה לציבור.
מירי רגב: פשוט לא יכול להיות דבר כזה.
מירי רגב: ואנחנו נקדם את שני החוקים שפה הציגה ועדת הפנים.
תמר זנדברג: שני החוקים זה הסדרת מקומות רחצה - איסור גביית דמי כניסה וחוק החופים - - -
מירי רגב: נכון, ופה אנחנו צריכים בעניין הזה את השיפוי, ולכן אמרתי, לטובת החוק שלך אנחנו חייבים את השיפוי של שר האוצר, כי בצדק אומר לי ראש מועצת השרון, 'לי יש את חוף דור וחופים אחרים, כל אזרחי המדינה יכולים להיכנס, אבל בסוף אני אוסף את האשפה, אני צריך להביא את המפקחים, אין לי את היכולת, גם ככה אני נמצא בסד תקציבי כזה או אחר'.
<תומר רוזנר: אבל תכניסי אולי את מה שמרדכי אמר, לשקול את הנושא של דגם של איגוד ערים.
<תומר רוזנר: כמו בכנרת.
מירי רגב: בסדר, אז אנחנו נביא את הצעת החוק .
<תומר רוזנר: לא, לא קשור.
<תומר רוזנר: הוא אומר שזה המודל במקום השיפוי.
<תומר רוזנר: הוא אמר שהם שוקלים לבדוק את המודל של איגוד ערים.
מירי רגב: בסדר, אבל אני רוצה כרגע להביא את הצעת החקיקה וכמה שיותר מהר ופנייה לשר האוצר בעניין הזה.
<מרדכי כהן: בעקבות הסעיף הראשון, לאור התביעה של הוועדה, שוחחתי עם השר והוא אמר ש - - -
<קריאה: מרדכי, זה עוד יכול - - -
<מרדכי כהן: שר הפנים הודיע שהוא יבחן שוב את הסוגיה, גם של ההארכה המנהלית, אותם 14 יום, יזמן את כל הצדדים הנוגעים בדבר ואם אכן לא יהיה צורך זה לא יוארך.
<מרדכי כהן: אבל לא תהיה הודעה עכשיו שלנו מראש שזה לא יוארך.
<מרדכי כהן: הנושא ייבדק, כמו שביקשת - - -
מירי רגב: קודם כל אני שמחה שהשר מתייחס לסוגיה הזאת והוא יבחן את זה, ואני מבקשת שהוא יבחן את זה בצורה כזאת שהוא לא יאריך את ה-14 יום.
מירי רגב: הוא בכל זאת גם חלק מהעיר תל אביב.
<ירדן ארמן: צהריים טובים, אני מבקש ש - - -
מירי רגב: לא, אל תגיד מה אתה, תגיד מה אתה רוצה להגיד כי אני כבר סיכמתי.
מירי רגב: בדרך כלל אחרי שאני מסכמת אני לא נותנת לאנשים לדבר, אז בבקשה.
<ירדן ארמן: אני מייצג את המועצה האזורית חוף השרון ואצלנו הבעיות הן אחרות לגמרי.
<ירדן ארמן: אני מבקש ממירי, בעקבות השיחה השבוע, שנקיים דיון לגבי מועצות אזוריות.
מירי רגב: בנושא מועצות אזוריות עם חופי ים, שיעבירו לנו המועצות האזוריות בצורה מסודרת נייר עמדה מסודר, מה ההכנסות, מה ההוצאות, מה הפערים.
<קריאה: יש את זה במשרד הפנים.
מירי רגב: זה מצוין, אבל זה לא אצלי.
מירי רגב: כולל הזכיינים, כולל כמה אתם מרוויחים, כולל האירועים, כולל הכול.
מירי רגב: כאילו בואו נשים את זה שקוף על השולחן ואחרי שנשים את זה שקוף על השולחן אני אראה מה אנחנו עושים עם המועצות.
מירי רגב: לצלול, על זה שהובלתם את היום הזה - - -
<מאיה יעקובס: אנחנו עם גופים נוספים.
מירי רגב: בסדר, אי אפשר הכול, אחרת נסגור את צלול ואנחנו רוצים שאת תמשיכי ללוות אותנו.
מירי רגב: בוקר טוב, אני פותחת את הישיבה בהצעת חוק לתיקון פקודת בתי הסוהר (מס' 48) (מניעת נזקי שביתת רעב).
מירי רגב: אנחנו נדון היום בהסתייגויות עד השעה 12:30.
מירי רגב: מחר נדון על ההסתייגויות מהשעה 12:00 עד השעה 16:00.
מירי רגב: נבקש את אישור יושב-ראש הכנסת משעה 17:00 עד 20:00.
מירי רגב: גם ביום חמישי נעשה דיון.
מירי רגב: ישבנו פה ימים שלמים ולילות.
מירי רגב: אנחנו נודיע ונפרסם את זה כדי שהתקשורת תדע את האמת.
מירי רגב: שעות ישבנו פה בלי שהיה פה אף חבר כנסת.
יפעת קריב: כשבוחרים שעות מעכשיו לעכשיו - -
מירי רגב: אין מה לעשות, ככה כל ועדות הכנסת עובדות.
מירי רגב: למדתי מיאיר לפיד איך מעבירים חוקים מהר.
יפעת קריב: חוקים למען ניצולי שואה צריך להעביר מהר.
מירי רגב: כולם עובדים מהר, כולל השידור הציבורי, כולל כל מיני נושאים.
מירי רגב: בשבוע שעבר ישבנו פה בלי אף חבר כנסת בוועדה, כי בכל זאת נשים צריכות ללכת כנראה הביתה בשעה מסודרת.
מירי רגב: הוועדה עבדה מ-08:00 בבוקר עד 21:00 בערב.
יפעת קריב: מירי, בדיון שנקבע עד 21:00 נכנסתי בשעה 15:30 והדיון כבר הסתיים.
מירי רגב: זה נקבע מסודר.
מירי רגב: עזבי, יפעת, לא יעזור לך, מול עובדות לא תוכלי להתווכח.
מירי רגב: לא היית פה.
יפעת קריב: הייתי.
מירי רגב: נכנסת ל-5 דקות ויצאת.
מירי רגב: יש לך זמן להתחיל.
מירי רגב: אנחנו מתחילים את ההסתייגויות.
מירי רגב: כמו שאמרנו, גם מחר יהיו הסתייגויות.
מירי רגב: נראה את המסתייגים שהגישו הסתייגויות מגיעים מחר וביום חמישי.
מירי רגב: אם נצטרך, גם ביום ראשון נדון על ההסתייגויות.
יפעת קריב: צריך לקבל החלטה על פי איזה מסמך עובדים, כי נשלחו כמה מסמכים ביומיים האחרונים.
<מירי פרנקל-שור: לא נשלחו כמה מסמכים.
יפעת קריב: אתמול בערב.
יפעת קריב: אנחנו עובדים על פי המסמך האחרון שנשלח אתמול בסביבות 18:00 בערב?
<מירי פרנקל-שור: זה הנוסח שעבר תיקונים.
<מירי פרנקל-שור: זה המסמך, הנוסח הסופי שיונח על שולחן הכנסת.
מירי רגב: אנחנו מתחילים עם ההסתייגויות של חברת הכנסת יפעת קריב.
<מירי פרנקל-שור: אני אסביר מה אנחנו עושים.
<מירי פרנקל-שור: יש פורמט מסוים שבו אנחנו מניחים הצעת חוק על שולחן הכנסת.
<מירי פרנקל-שור: כמו שאנחנו מניחים הצעת חוק, כך יש דרך מסוימת להניח את ההסתייגויות.
<מירי פרנקל-שור: ההסתייגויות במליאה מוצבעות בהתאם לסעיף, לכן מבחינתנו הכל מוכן.
<מירי פרנקל-שור: בדרך שבה את בוחרת את יכולה להציג את ההסתייגויות.
יפעת קריב: לפני שאנחנו מתחילים אני רוצה לשאול שאלה את אנשי המקצוע.
יפעת קריב: האם נכון שמתוך 200,300 שובתי הרעב, שזה המספר שדיברת עליו, יש היום בבוקר פחות מ-70?
מירי רגב: אין שאלות ותשובות, אחרת לא נצא מזה.
יפעת קריב: נתחיל בעובדות לפני תחילת הדיון.
מירי רגב: אחרי שתציגי את כל ההסתייגויות שלך יענו לך אנשי המקצוע.
מירי רגב: כל משרד בתחומו ירשום את הנושאים ויענה לך.
<מירי פרנקל-שור: קיבלנו מחברת הכנסת קריב שני מסמכים.
<מירי פרנקל-שור: את שני המסמכים האלה אנחנו, כמו בכל הצעת חוק, עיבדנו להסתייגויות בהתאם לפורמט שאנחנו מניחים על שולחן הוועדה.
<מירי פרנקל-שור: מונחים עכשיו בפנייך ובפני חברת הכנסת קריב שני מסמכים.
מירי רגב: אין הסתייגויות מסודרות.
יפעת קריב: שלחתי לוועדה בצורה מסודרת.
יפעת קריב: אתם עשיתם בלגן בזה שהכנסתם - -
<מירי פרנקל-שור: ממש לא.
<מירי פרנקל-שור: אנחנו ממש לא עשינו שום בלגן.
<מירי פרנקל-שור: אנחנו הבאנו את הצעת החוק למקסימום ההכנה שאנחנו יכולים לדיון בוועדה ולהנחה על שולחן הכנסת בלוח הזמנים שהוצב לנו.
<מירי פרנקל-שור: אם היית רוצה שנביא את מה ששלחת לנו, היית צריכה להודיע לנו מראש.
יפעת קריב: הכל בסדר גמור.
יפעת קריב: אנחנו מתחילים.
מירי רגב: אין לי את ההסתייגויות של חברת הכנסת קריב.
<מירי פרנקל-שור: כל ההסתייגויות של חברת הכנסת קריב כבר מונחות.
<מירי פרנקל-שור: זאת לא הצעת חוק ראשונה שאנחנו מעבירים פה בוועדה.
מירי רגב: נכון, אני פעם ראשונה רואה שיש בעיה עם הסתייגויות.
באסל גטאס: הבעיה שאתם יותר מידי מסודרים.
באסל גטאס: קצת אנדרלמוסיה - -
מירי רגב: במסמך של ההסתייגויות צריך להיות לנו המסמך של כל ח"כ וכל סיעה שעל פיו אנחנו מתאמים.
יפעת קריב: לא סתם שאלתי את השאלות.
<מירי פרנקל-שור: אנחנו פשוט התקדמנו.
יפעת קריב: ההסתייגות הראשונה שלי היא על ההליך הפזיז והמהיר.
יפעת קריב: זה מוכיח את עצמו בדיוק עכשיו.
מירי רגב: שום הליך פזיז.
יפעת קריב: את אומרת שהתקדמנו ורצנו מהר מידי.
יפעת קריב: בואו נחזור אחורה למסמכים שהוגשו.
דוד צור: יפעת, עשינו פה מרתון של דיונים, כולל ישיבות - -
יפעת קריב: המסמכים הוגשו ביום חמישי בבוקר.
<מירי פרנקל-שור: זה עניין טכני.
<מירי פרנקל-שור: לא ידענו שאנחנו צריכים להביא לחבר הכנסת את מה שהוא שלח לנו.
<מירי פרנקל-שור: זה הכל.
מירי רגב: לא היית צריכה להביא לה, היית צריכה להביא את זה רק לי.
מירי רגב: היא הייתה מציגה את זה כמו שהיא מציגה.
מירי רגב: עכשיו נוצר מצב שעבדתם בפזיזות.
מירי רגב: משום שעבדתם בפזיזות, חברת הכנסת קריב לא מסוגלת להציג את ההסתייגויות שלה.
מירי רגב: כדי שנעשה סדר, בואו נגיד את הדבר הבא.
יפעת קריב: מירי, אני לא מוכנה להיות חלק מההצגה שלך.
יפעת קריב: ההסתייגויות שלי הוגשו בצורה מסודרת.
יפעת קריב: אני מוכנה להתחיל כאן ומיד.
<מירי פרנקל-שור: אני מבקשת להגיב.
<מירי פרנקל-שור: הוצב בפנינו רף זמנים.
<מירי פרנקל-שור: אנחנו כייעוץ המשפטי של הוועדה עומדים בזמנים.
<מירי פרנקל-שור: עבדנו פה ביעילות אין סוף.
<מירי פרנקל-שור: אנחנו מוכנים להנחה בוועדה.
<מירי פרנקל-שור: זה שעבדנו ביעילות, עבדנו בסוף שבוע ועבדנו בלילות, לא נקרא שעבדנו בפזיזות.
<קריאה: אנחנו לא רגילים לזה.
מירי רגב: בשונה מחברי כנסת שלא היו בדיונים, הייעוץ המשפטי של הוועדה - -
יפעת קריב: בדיונים שנקבעו והמליאה הייתה סגורה - -
מירי רגב: מה לעשות, יושב-ראש הכנסת אישר את זה.
מירי רגב: אם יש לך בעיה עם יושב-ראש הכנסת, תפני אליו.
מירי רגב: אנחנו קיימנו דיונים מסודרים עם נציגי הממשלה כולה, כולל הסנגוריה הציבורית, כולל אחרים, רק שחברי כנסת לא הגיעו.
יפעת קריב: מירי, לא יעזור מה תגידי.
יפעת קריב: חשוב לציין שבסוף השבוע האחרון הרבה מאוד אסירים שובתי רעב הפסיקו לשבות רעב.
יפעת קריב: זאת ההסתייגות הכללית שלי לחוק.
יפעת קריב: אולי אין צורך לעשות את ההזנה בכפייה, כי עובדה שבמהלך הימים האחרונים מעל ל-200 אנשים הפסיקו לשבות רעב.
יפעת קריב: אני חושבת שהנתונים האלה צריכים להיות מוצגים בפתיחת הדיון.
יפעת קריב: בואו נתמקד בעובדות.
יפעת קריב: אם שובתי הרעב מפסיקים להיות שובתי רעב, אולי החוק הזה לא רלוונטי.
דוד צור: זה יכול לקרות עוד חצי שנה.
יפעת קריב: הנושא שחוזר על עצמו במספר סעיפים הוא הנושא של חשש ממשי לסכנת חיים.
יפעת קריב: החוק הזה עוסק גם בזכות המחאה.
יפעת קריב: החוק הזה דן בגבול של זכות המחאה של אדם אל מול הערך של חיי אדם.
מירי רגב: על איזה סעיף את מדברת בחוק?
יפעת קריב: אני מדברת על משהו שקשור לכמה סעיפים.
יפעת קריב: אני נותנת הקדמה.
יפעת קריב: נתנו לך את הנייר של ההקדמה.
יפעת קריב: אני מדברת על 19יד(א), 19יג(א).
יפעת קריב: בכמה סעיפים הערך שמקבל עדיפות זה לא ערך חיי אדם אלא בריאותו של האדם.
יפעת קריב: זה חוזר על עצמו בסעיף 19יג(א), 19יד(א).
יפעת קריב: מדובר בחשש ממשי לחייו של אדם.
יפעת קריב: אני רוצה שיהיה מודגש שמדובר בחשש ממשי.
יפעת קריב: המטרה שלנו היא להעלות את סף ההתערבות.
יפעת קריב: אנחנו רוצים לתת לאנשים את הזכות לשבות.
יפעת קריב: רק כאשר יש חשש ממשי לחייו תהיה התערבות, לא רק חשש לחיים.
יפעת קריב: זה חוזר על עצמו במספר סעיפים.
יפעת קריב: אני כבר אפרט איפה.
יפעת קריב: כותרת סימן ב'2: מניעת נזקים לבריאותו של אסיר שובת רעב.
יפעת קריב: אני רוצה לבקש שבמקום הכותרת הזאת ייכתב "הצלת חייו של אסיר שובת רעב".
יפעת קריב: אנחנו לא מדברים פה על מניעת נזקים, אנחנו מדברים על הזכות לשבות, אנחנו מדברים על השלב שבו האדם מסכן את חייו ולא מסכן את בריאותו.
יפעת קריב: זה חוזר על עצמו הרבה מאוד בחוק.
יפעת קריב: בסעיף 19יב, הנושא של שביתת רעב.
יפעת קריב: רשום פה בחוק "הימנעות מרצון מאכילה או משתייה, לרבות הימנעות חלקית, לשם מחאה או במטרה להשיג מטרה מסוימת".
יפעת קריב: אני מבקשת למחוק לחלוטין את הנושא של הימנעות חלקית.
יפעת קריב: אני רוצה להבין מה זה הביטוי "לרבות הימנעות חלקית".
יפעת קריב: או שיש שביתת רעב, או שאין שביתת רעב.
יפעת קריב: מי הגורם המוסמך לקבוע מה זו הימנעות חלקית?
יפעת קריב: אני ממשיכה לסעיף 19יג(א).
יפעת קריב: בסעיף 19יג(א) יש את הנושא של העלאת רף ההתערבות, למקרה של חשש ממשי לסכנת חיים.
יפעת קריב: כמו שאמרתי בתחילת דבריי, הנושא הזה חוזר על עצמו כמה פעמים בחוק.
יפעת קריב: אנחנו צריכים לשים לב לזכות של אסיר למחות על ערך החיים.
יפעת קריב: צריך לאפשר התערבות רק כאשר יש סכנה ממשית.
מירי רגב: מה כתוב בהצעה?
מירי רגב: מה את רוצה לשנות פה?
יפעת קריב: אני רוצה לשנות את זה שזה לא יהיה חשש לנזק בריאותי של האסיר, אלא רק לנזק ממשי לחייו.
יפעת קריב: אני רוצה לשים את הבדל בין נזק בריאותי לנזק לחיים.
יפעת קריב: אם לאדם יש נזק בריאותי והוא שובת רעב, זכותו שיהיה לו נזק בריאותי, אבל אם יש סכנה לחייו, רק אז אנחנו צריכים להתערב, רק אז אפשר לאפשר את ההתערבות של הצעת החוק הזאת.
יפעת קריב: סעיף 19יג(ב).
יפעת קריב: פירוט סיכונים והשלכות הטיפול המוצע, וכן נימוקי ההתנגדות של האסיר.
יפעת קריב: אני מבקשת שבמסגרת הבקשה המוגשת לבית המשפט, יש לכלול ולפרט לא רק לגבי סוג הטיפול ועמדת הרופא המטפל, אלא לגעת בכל הסיכונים הכרוכים בטיפול המוצע, לרבות תופעות לוואי, כאב ואי-נוחות, סיכויים וסיכונים של טיפולים רפואיים חלופיים או של העדר טיפול, והתועלת הצפויה מהטיפול המוצע וסיכויי הצלחתו.
יפעת קריב: אני מבקשת לכלול בבקשה את נימוקי ההתנגדות של האסיר לקבלת הטיפול המוצע, כפי שנמסרו לרופא המטפל.
יפעת קריב: כשמגישים את זה לבית משפט, אני מבקשת שיוגשו כל הדברים שמסביב, כמו שפירטתי וציינתי – הסיכונים, הסיכויים, תופעות הלוואי, הכאב, נימוקי ההתנגדות והכל.
יפעת קריב: פירוט נסיבות המחאה או המטרה אותה מנסה האסיר להשיג, במסגרת הבקשה לבית המשפט.
יפעת קריב: ההגדרה בהצעת החוק לביטוי "שביתת רעב" אינה מתבססת רק על הימנעות פיזית מאכילה ושתייה, אלא היא כל הזמן מתבססת – על זה גם דיברנו – על המטרה הבסיסית העומדת בחוק, שזה שם המחאה.
יפעת קריב: אנחנו לא מדברים פה על אנשים ששובתים רק לשם השביתה, אנחנו מדברים על אנשים ששובתים כדי להביע מחאה.
יפעת קריב: אני מבקשת שברגע שאנחנו מביאים את זה לבית המשפט, אנחנו נביא גם פירוט של כל הסיבות האמורות על מנת שבית המשפט יכריע בהקשר של מטרת המחאה, האם מתקיימות הנסיבות הנדרשות.
יפעת קריב: אני מבקשת שכל זה יבוא לבית משפט.
יפעת קריב: התמונה המלאה שבית משפט מקבל ברגע שהוא צריך להכריע אם להזין בכפייה או לא להזין בכפייה תהיה התמונה המלאה, כולל המטרות העומדות בבסיס שביתת הרעב.
מירי רגב: איך קשורה מטרת השביתה לחיי אדם?
יפעת קריב: אני מבקשת שזה יבוא בפני בית המשפט על-מנת שיכריע.
מירי רגב: זאת אומרת, אם האסיר שובת על זה שהוא לא קיבל מלפפון חמוץ בבוקר, או אם הוא שובת רעב - -
יפעת קריב: האם את בעצם אומרת שאם האסיר שובת על זה שהוא לא קיבל מלפפון חמוץ בבוקר, צריך להזין אותו בכפייה?
יפעת קריב: זה מה שאת אומרת?
מירי רגב: החוק הזה מדבר על הזנה בכפייה לגבי מישהו שהולך למות.
מירי רגב: מה קשורה מטרת השביתה?
יפעת קריב: אני מבקשת שלמען הדורות הבאים ולמען שנים קדימה - -
מירי רגב: מה זה "הדורות הבאים"?
יפעת קריב: .
יפעת קריב: החוק הזה עוסק גם בדורות הבאים, הוא לא עוסק רק בשביתה הנוכחית.
מירי רגב: איזו מטרה?
מירי רגב: מה קשורה מטרת השביתה לזה שהוא אמור למות?
פנינה תמנו: מוות קדושים.
מירי רגב: מטרת החוק נותנת לכך מענה.
מירי רגב: תיכף נגיד את זה.
מירי רגב: יכול להיות שיפעת קריב לא קראה את החוק עד הסוף.
יפעת קריב: אני מתייחסת לסעיף הספציפי הזה.
יפעת קריב: צר לי לאכזב אותך, עשיתי עבודה מקצועית, רצינית ומעמיקה.
יפעת קריב: ההצבעה נדחתה בשבוע.
יפעת קריב: אנחנו נעבור על כל ההסתייגויות האלו עד יום ראשון, או עד שעת ההצבעה.
יפעת קריב: אנחנו נקבל אותן כדי שזה יעבור במליאה.
מירי רגב: חבל שלא אמרת שבאת עם אקדח אל הראש שאם לא נקבל את ההסתייגויות זה לא יעבור.
יפעת קריב: להיפך, אני לא באה עם אקדח.
יפעת קריב: אני מאפשרת לאנשים לעשות שביתת מחאה.
יפעת קריב: 19יג(ג).
יפעת קריב: פנייה לקבלת עמדתו של היועץ המשפטי לממשלה.
יפעת קריב: על פי הנוסח הנוכחי של ההצעה, העתק של הבקשה לבית המשפט יועבר גם לוועדת האתיקה של בית החולים, כדי שזו תחווה את דעתה בנושא בפני בית המשפט, בטרם תתקבל ההחלטה.
יפעת קריב: בנסיבות הקיצוניות לגביהן נועדה ההצעה – מתן טיפול רפואי פיזי בניגוד לרצונו של המטופל – מן הראוי שהעתק של הבקשה יועבר במקביל גם ליועץ המשפטי לממשלה, כדי שגם עמדתו לגבי המקרה הספציפי תוצג בפני בית המשפט בטרם יקבל החלטה.
יפעת קריב: אני מבקשת שתהיה פנייה לקבלת עמדתו של היועץ המשפטי לממשלה.
יפעת קריב: זה חוזר לזה שברגע שזה יוצג בפני בית המשפט, יעמדו בפני בית המשפט כל הנתונים, כל העמדות, כל חוות הדעת.
יפעת קריב: אני חוזרת על 19יד(א).
יפעת קריב: שוב חוזר הנושא של העלאת רף ההתערבות.
יפעת קריב: החוק חוזר על עצמו כמה פעמים בכמה מקומות במקרה של חשש ממשי לסכנת חיים.
יפעת קריב: באיזון הראוי שבין זכותו של אסיר למחות לבין ערך החיים, יש לאפשר את ההתערבות – בניגוד לרצונו של האסיר -רק במקרה של חשש ממשי לחייו של האסיר.
יפעת קריב: בנסיבות בהן החשש הוא רק לנזק לבריאותו של האסיר - אפילו נזק חמור או בלתי הפיך - אך לא לחייו, אין לאפשר את ההתערבות.
יפעת קריב: אני חוזרת על הדבר הזה שחוזר כחוט השני לאורך כל ההצעה.
יפעת קריב: אי אפשר לתת הזנה בכפייה כשיש נזק לבריאותו של האסיר.
דוד צור: גם אם הוא בלתי הפיך?
מירי רגב: עדיף שיישאר צמח ולא יחיה כמו שצריך.
יפעת קריב: אסיר ששובת רעב יודע מה הוא לוקח על עצמו, זה חלק מהמחאה שלו.
מירי רגב: צמח זה בסדר, העיקר שלא ימות.
יפעת קריב: אני מבקשת שבית המשפט יחליט אם זה נזק לבריאות או סכנה לחיים.
יפעת קריב: אני שמה את זה בפני בית המשפט.
פנינה תמנו: אני חושבת שבנושא הזה צריך להיזהר ולצמצם את יכולת הפרשנות, כדי שזה לא יהפוך להיות אקט של ענישה.
באסל גטאס: ב-19יג(ג) נשמע כאילו יכול להיות מצב שתהיה פנייה לבית המשפט כשהאסיר עדיין בבית סוהר.
באסל גטאס: שאלתי על זה כמה פעמים.
באסל גטאס: היה ברור שאין מצב שהאסיר - -
מירי רגב: הוא לא מקבל טיפול בבית סוהר, הוא מקבל את זה בבית חולים.
באסל גטאס: אין מצב שמצדיק פנייה לבית המשפט כשהוא עדיין נמצא בבית סוהר.
מירי רגב: נכון, זה מה שהם אמרו.
באסל גטאס: אין מקום למשפט "ואם האסיר שוהה בבית סוהר – לוועדת האתיקה של שירות בתי הסוהר" .
באסל גטאס: אין מצב שיכולים לפנות לבית משפט כשהאסיר עדיין נמצא בתוך בית הכלא.
מירי רגב: נכון, הוא נמצא בבית החולים.
<רז נזרי: יש כאן בלבול.
<רז נזרי: הטיפול יהיה רק כשהוא מחוץ לבית סוהר.
<רז נזרי: ייתכן מצב שכשה
<רז נזרי: אדם בבית סוהר הוא מגיע תוך שבוע, שבועיים למצב של סכנה רפואית.
באסל גטאס: הוא צריך להיות כבר בבית חולים.
<רז נזרי: הטיפול עצמו ייעשה בבית חולים, אבל יכול להיות שהפנייה והתהליך יתחילו כשהוא עדיין בבית סוהר.
<רז נזרי: לא יהיה טיפול בבית סוהר.
יפעת קריב: 19יד(ב).
יפעת קריב: התנית מתן ההחלטה במתן הסבר מפורט לאסיר.
יפעת קריב: אנחנו יודעים שמדובר פה הרבה פעמים באסירים מינהליים שבכלל לא יודעים את הסיבות שהם נמצאים בכלא.
יפעת קריב: ברגע שמתחילים את ההתערבות הקיצונית הזאת נגד רצונו של האסיר, אני מבקשת שבחוק יהיה רשום שעליו לוודא כי יסופק לאסיר הסבר מקיף בנוגע לכלל ההיבטים של מצבו הרפואי ושל הטיפול המוצע.
יפעת קריב: במסגרת ההסברים יש לספק לאסיר בנוגע למצבו או בנוגע לטיפול, כתנאי מקדים למתן היתר על ידי בית המשפט, גם את הסיכונים הכרוכים בטיפול המוצע, לרבות תופעות לוואי, כאב ואי-נוחות, סיכויים וסיכונים של הטיפולים הרפואיים החלופיים או של העדר טיפול, והתועלת הצפויה מהטיפול המוצע וסיכויי הצלחתו.
יפעת קריב: יכול להיות שברגע שאסיר יבין מה הוא הולך לעבור הוא יחליט להפסיק את שביתת הרעב שלו.
יפעת קריב: יכול להיות שהוא יחליט שהוא רוצה לחזור ולאכול, לא לקבל את זה בכפייה.
יפעת קריב: אי אפשר להנחית פתאום על אסיר בכלא הזנה בכפייה.
יפעת קריב: אני חושבת שלפני כן צריך להסביר לו את הכל לעומק.
יפעת קריב: זה חייב להיות בהצעת החוק, מתוך איזו שהיא כוונה שאולי בחלק הזה הוא יחליט לאכול מרצונו ולא בכפייה.
יפעת קריב: סעיף 19יד(ג).
יפעת קריב: החלטת בית המשפט לא תינתן, אלא רק לאחר קבלת עמדת היועץ המשפטי לממשלה.
יפעת קריב: זה גם חוזר על עצמו.
יפעת קריב: אני מדגישה את זה שוב ושוב.
יפעת קריב: אם אנחנו מתייחסים לחוק הזה דווקא בתקופה שבה אנחנו נמצאים עכשיו, שיש לנו 3 חטופים, שהשטח סוער, ואנחנו יודעים שמה שקורה בשטח לא מאפשר עוד פעולות של חיילי צה"ל, אני חושבת שברגע שהולכים להליך קיצוני ולעמדה כזאת, גם היועץ המשפטי של הממשלה צריך לחוות את חוות דעתו ולראות את השלכות המקרו של מתן האכלה בכפייה לאסיר במיקרו, איך זה משפיע על כל מה שקורה לכוחותינו בכל מקום שהם נמצאים בכל שלב, בטח בתקופה הזאת שבה רוצים להעביר את הצעת החוק הזאת.
יפעת קריב: סעיף 19יד(ד).
יפעת קריב: שוב חוזר הנושא של העלאת רף ההתערבות, למקרה של חשש ממשי לסכנת חיים.
יפעת קריב: אני אגיד את זה שוב, כדי שזה יופיע גם כאן.
יפעת קריב: כמה פעמים לאורך החוק חוזר הנושא הזה לגבי המצב בו אנחנו מתערבים.
יפעת קריב: אני מבקשת להעלות לאורך כל הצעת החוק את ההתערבות לסכנה ממשית לחיי אדם.
יפעת קריב: אני מסבירה את זה לגבי סעיף 19יד(ד).
יפעת קריב: באיזון הראוי שבין זכותו של אסיר למחות לבין ערך החיים, יש לאפשר את ההתערבות - בניגוד לרצונו של האסיר – רק במקרה של חשש ממשי לחייו של האסיר.
יפעת קריב: בנסיבות בהן החשש הוא רק לנזק לבריאותו של האסיר – אפילו נזק חמור או בלתי הפיך – אך לא לחייו, אין לאפשר את ההתערבות.
יפעת קריב: לפיכך יש למחוק בסעיף 19יד(ד) את המילים "על בריאותו", ולהותיר את הסעיף כך: "...
יפעת קריב: בשים לב לאחריות שירות בתי הסוהר לחייו של האסיר".
דוד צור: את מציעה להוריד את המילה "בריאותו".
יפעת קריב: כן, למחוק את המילים "על בריאותו".
יפעת קריב: אני אומרת שצריך לדבר על חשש ממשי לחייו.
יפעת קריב: אנחנו לא רוצים שבכל סכנה בריאותית אנחנו מיד נאפשר את זה.
פנינה תמנו: את צודקת בהחלט.
דוד צור: לא מדובר על כל סכנה לבריאות, מדובר על סכנה לחיים.
יפעת קריב: זה בדיוק מה שאני מבקשת.
דוד צור: את מבקשת ממשי במקום רק סכנה לחייו, שזה מה שכתוב בחוק.
יפעת קריב: אני מבקשת לאורך כל הדרך, לאורך כל החוק להוסיף סכנה ממשית לחיים, לא סכנה לבריאות.
יפעת קריב: זה משהו שחייב לחזור.
דוד צור: הנושא הזה נדון בשבוע שעבר ארוכות.
יפעת קריב: זה נושא מאוד מאוד משמעותי שחוזר על עצמו כמה פעמים בחוק.
יפעת קריב: בסעיף יד(ד) יש את הנושא של שקילת סיבות המחאה, מטרותיה ומידת הפגיעה בחופש הביטוי וזכות המחאה של האסיר.
יפעת קריב: אני מבקשת שזה יהיה בגדר שיקוליו של בית המשפט למתן ההחלטה.
יפעת קריב: זה חזר על עצמו בסעיף אחר.
יפעת קריב: בבואו של בית המשפט להחליט על מתן היתר להתערבות כל כך קיצונית באוטונומיית הרצון של האסיר, מן הראוי שיישקל בחשבון גם מניעיו של האסיר לביצוע שביתת הרעב, סיבתה ומטרותיה, כמו גם שיקולים ערכיים של מידת הפגיעה בחופש הביטוי וזכות המחאה של האסיר.
יפעת קריב: בפני בית המשפט צריך להיות מובא הכל בצורה הכי ברורה שיש.
יפעת קריב: סעיף 19יד(ה).
יפעת קריב: סעיף זה מדבר על החמרת רף החשש לחיי אדם אחרים – מ"חשש" ל"חשש ממשי" – והרף הראייתי לעניין זה ולעניין החשש לפגיעה בביטחון המדינה – מ-"ראיות" ל-"ראיות מוצקות".
יפעת קריב: בסעיף 19יד(ה) אנחנו מדברים על כך שברגע שהנסיבות בהן שיקול למתן החלטה להתיר את הטיפול הינו חשש לחיי אדם, יש להחמיר את מידת החשש האמור כך שלא כל חשש סתמי ישמש כהצדקה למתן הטיפול, אלא רק לחשש ממשי.
יפעת קריב: אני מבקשת להוסיף את המילה "ממשי".
יפעת קריב: כמו כן, יש לוודא כי שיקול לפי סעיף זה – חיי אדם וביטחון המדינה – יילקח בחשבון רק על סמך ראיות מוצקות, לא סתם על סמך ראיות.
יפעת קריב: אנחנו יודעים באיזה אסירים אנחנו מדברים.
יפעת קריב: אני מבקשת להוסיף פה את המילה "ראיות מוצקות".
דוד צור: זה מושג משפטי?
יפעת קריב: הם יתייחסו לזה.
יפעת קריב: אני מבקשת שזה לא יהיה רק ראיות.
אחמד טיבי: אם מרדימים את האסיר, הוא יכול להודות שמרדימים.
דוד צור: האם זו ראיה מוצקה או סתם ראיה?
<רז נזרי: המונח "ראיה מוצקה" לא מוכר.
<רז נזרי: ראיות הן ראיות.
<רז נזרי: יש מבחנים.
באסל גטאס: את זה אני שומע מבית מדרשו של היועץ המשפטי.
דוד צור: משקלה של הראיה - -
יפעת קריב: 19יד(ו).
יפעת קריב: פירוט בהחלטת בית המשפט לגבי האמצעים המותרים וסייגים להם לשם מתן הטיפול.
יפעת קריב: אני אומרת שאין די שבית המשפט יכריע רק לגבי סוג הטיפול אותו הוא מתיר, אלא על החלטת בית המשפט לכלול גם התייחסות לאמצעים אותם מתיר המשפט לשם מתן הטיפול והסייגים להם.
יפעת קריב: זאת נקודה מאוד מאוד משמעותית.
יפעת קריב: בית המשפט לא יכול לדבר רק על כך שהוא מאשר טיפול הזנה.
יפעת קריב: אני חושבת שצריך להתייחס לאיזה טיפול הוא מאשר, מה הם האמצעים שמותרים.
יפעת קריב: זה מה שאני מבקשת שיתייחסו בסעיף הזה.
יפעת קריב: סעיף 19טו(ה)(1).
יפעת קריב: אני מבקשת להתייחס להבהרת מטרת הסטייה מדיני הראיות.
יפעת קריב: יש צורך לתקן את נוסח הסעיף, להבהיר שגם האפשרות לסטייה מדיני הראיות היא רק בנסיבות בהן הסטייה נדרשת לשם מניעת פגיעה בביטחון המדינה.
יפעת קריב: אנחנו חייבים להבהיר למה אנחנו עושים את זה ואם זה מתייחס לנושא של פגיעה בביטחון המדינה.
דוד צור: מה את מציעה שיירשם?
<רז נזרי: כתוב שזה מטעמי ביטחון.
דוד צור: השאלה אם פגיעה ממשית בביטחון.
יפעת קריב: אני מבקשת שבית המשפט יתייחס לכל הנושא הזה של מניעת פגיעה בביטחון המדינה.
יפעת קריב: זה לא ברור פה.
יפעת קריב: בהליכים לפי סימן זה רשאי בית המשפט, מטעמים שיירשמו, לסטות מדיני הראיות, וכן לקבל ראיה שלא בנוכחות האסיר או בא כוחו.
<רז נזרי: שוכנע כי גילוי הראיה עלול לפגוע בביטחון המדינה.